internet vaartha 166 Views
బార్బడోస్‌ : వెస్టిండీస్‌తో కీలకమైన నాలుగు టెస్టుల సిరీస్‌ నేపథ్యంలో టీమిండియా హెడ్‌ కోచ్‌ కుంబ్లే జట్టులోని ఇద్దరిపై ప్రత్యేక దృష్టి సారించనున్నాడు. గత కొంత కాలంగా పిట్‌నెస్‌ సమస్యతో ఇబ్బంది పడుతూ భారత్‌ జట్టులో స్థానం కోల్పోతున్న పేస్‌ బౌలర్‌ మహ్మద్‌ షహీ,టెస్టుల్లో ఫామ్‌ కోల్పోయి తంటాలు పడుతున్న ఓపెనర్‌ శిఖర్‌ ధావన్‌లను గాడిలో పెట్టేందుకు కుంబ్లే ప్రయత్నిస్తున్నాడు. కాగా జూలై 21న వెస్టిం డీస్‌తో భారత తొలి టెస్ట్‌ మ్యాచ్‌లో ఢీకొననుండగా, అంతకంటే ముందు వెస్టిండీస్‌ ప్రెసిడెంట్‌ ఎలెవన్‌ జట్టులో టీమిండియా రెండు రోజుల ప్రాక్టీస్‌ మ్యాచ్‌ ఆడనుంది. కాగా ఈ మ్యాచ్‌లో షమీ బౌలింగ్‌ను నిశితంగా గమనించి కోహ్లీకి తుది జట్టు ఎంపికలో కోచ్‌గా కుంబ్లే సాయం చేయనున్నట్లు తెలుస్తుంది. శిఖర్‌ ధావన్‌ క్రీజులో ఎక్కువ సమయం నిలిచేలా చేయాలని కుంబ్లే యోచిస్తున్నాడు. దీనివల్ల మిడిలార్డర్‌లో వచ్చే కోహ్లీ, పుజారా, రహానేలపై భారం తగ్గు తుందని కుంబ్లే ఆలోచన.